cyanic-selkie/wikianc huggingface dataset:
கொங்கராயக்குறிச்சி வீரபாண்டீஸ்வரர் கோவில்
இவ்வூரில் எழுந்தருளியுள்ள மூலவர் வீரபாண்டீஸ்வரர், இக்கோவிலில் உள்ள சட்டநாதர் 64 பைரவர்களை ஒன்றாகக் கொண்டவர். ‘தென்சீர்காழி’ என்று அழைக்கப்படும் பெருமை கொங்கராயகுறிச்சியைச் சேரும். தேய்பிறை அட்டமி நாளில் இக்கோவிலில் நடைபெறும் சிறப்பு பூஜைகளில் அருள்மிகு சட்டநாதரை வணங்குவோரின் சங்கடங்கள் தீரும், சகலநலம் கூடும் என்று கூறுவர்.
வல்லநாடு - ஸ்ரீவைகுண்டம் சாலையில் சுமார் 5 கி.மீ. தூரத்தில் உள்ளது கொங்கராயகுறிச்சி. திருநெல்வேலி சந்திப்பில் இருந்து பேருந்து வசதி உண்டு. திருநெல்வேலி – திருச்செந்தூர் வழித்தடத்தில் கருங்குளம் பேருந்து நிறுத்தத்தில் இறங்கி ஆட்டோ மூலமாகப் பயணித்துக் கொங்கராயகுறிச்சி நவலிங்கபுரநாயகர் மற்றும் சட்டநாதரை சிவராத்திரி நாளில் தரிசிப்பர்.
பகுப்பு:நவலிங்கபுர சிவாலயங்கள் பகுப்பு:தூத்துக்குடி மாவட்டத்திலுள்ள சிவன் கோயில்கள்
யோசுவா மைக்கேல் ஸ்டேர்ன்
யோசுவா மைக்கேல் ஸ்டேர்ன் (Joshua Michael Stern) இவர் ஒரு திரைப்பட இயக்குனர் மற்றும் திரைக்கதையாசிரியர் ஆவார். இவர் ஜோப்ஸ் போன்ற திரைப்படங்களை இயக்கியுள்ளார்.
வெளி இணைப்புகள்
பகுப்பு:வாழும் நபர்கள் பகுப்பு:1961 பிறப்புகள் பகுப்பு:அமெரிக்கத் திரைப்பட இயக்குநர்கள்
லலிதா தாகியா
லலிதா தாகியா (Lalita Dahiya) இந்தியாவைச் சேர்ந்த இறகுப்பந்தாட்ட வீராங்கனையாவார். 1997 ஆம் ஆண்டு செப்டம்பர் மாதம் 16 ஆம் நாள் இவர் பிறந்தார். ஒற்றையர், இரட்டையர், கலப்பு இரட்டையர் வகை இறகுப்பந்தாட்டப் போட்டிகளில் லலிதா கலந்து கொண்டு விளையாடுகிறார்.
புற இணைப்புகள்
பகுப்பு:இந்திய இறகுப்பந்தாட்ட வீரர்கள் பகுப்பு:வாழும் நபர்கள் பகுப்பு:1997 பிறப்புகள்
பேரிடர் மேலாண்மையில் மேலாண்மைக்குழுவின் பங்கு
பேரிடர் மேலாண்மையில் மேலாண்மைக்குழுவின் பங்கு
2. குழந்தைகளிடம் இடர்பாடுகளை எதிர்கொள்வதற்கான திறனை வளர்க்க அறிவுரை கூறுதல்.
3. பள்ளி வளாகத்திலும், பள்ளிக்கு அருகிலும் எளிதில் தீப்பற்றக்கூடிய பொருட்கள் இல்லாமல் பாதுகாத்துக் கொள்ளுதல்.
5. இடர்களிலிருந்து பாதுகாக்கும் முறைகள் குறித்து நண்பர்களுடன் பகிர்ந்து கொண்டு விழிப்புணர்வை ஏற்படுத்துதல்.
6. பள்ளியில் முதலுதவிக்கான கருவிகள் உள்ளனவா என்பதை உறுதி செய்தல்.
External links
பகுப்பு:பேரிடர் பகுப்பு:திருச்சி மாவட்ட ஆசிரியர்கள் தொடங்கிய கட்டுரைகள்
தெற்கு காரசேரி குலசேகரமுடையார் திருக்கோவில்
தெற்கு காரசேரி குலசேகரமுடையார் திருக்கோவில்[தொகு]
தெற்குகாரசேரி அருள்மிகு குலசேகரமுடையார் திருக்கோவில் நவலிங்கபுரத்தின் மூன்றாவது தலமாக உள்ளது. குலசேகரப்பட்டினத்தைச் தலைமையிடமாகக் கொண்டு ஆட்சி செய்த மன்னன் குலசேகரப்பாண்டியன். இம்மன்னன் குலசேகரப்பட்டினம் தொடங்கி திருவாங்கூர்முடிய ஒன்பது சிவாலயங்களைக் கட்டியதாகக் கூறுவர். குலசேகர பாண்டியன் கட்டிய ஒன்பது சிவலாய வரிசையில் “தெற்குகாரசேரி அருள்மிகு குலசேகரமுடையாரைத் தரிசித்துப் போர்களில் குலசேகரப்பாண்டியன் வெற்றிவாகை சூடியதாக வரலாறு கூறும். இவ்வாறு தெற்கு காரசேரி அருள்மிகு குலசேகரமுடையாரை மகாசிவராத்திரி நன்னாளில் மனம் குளிரத்தரிசிப்பவர் வாழ்வில் தொட்டதெல்லாம் துலங்கும். துன்பமெல்லாம் விலகும். தொடர்ந்து பல வெற்றிகளும் சூழும்.
பகுப்பு:நவலிங்கபுர சிவாலயங்கள் பகுப்பு:தூத்துக்குடி மாவட்டத்திலுள்ள சிவன் கோயில்கள்
கால் மீ பை யுவர் நேம்
கால் மீ பை யுவர் நேம் (உன் பெயரால் என்னை அழை, Call Me by Your Name) என்பது 2017 ஆண்டு வெளியான ஒரு திரைப்படமாகும். இப்படத்தை இத்தாலி இயக்குநர் லூகா குவாடனீனோ இயக்கியுள்ளார். ஆண்ட்ரே அக்சிமன் இதே பெயரில் 2007 இல் எழுதிய புதினத்தை அடிப்படையாகக் கொண்டு, ஜேம்ஸ் ஐவரியால் இது எழுதப்பட்டது. இப்படம் படம், 2017 ஆண்டுக்கான சிறந்த தழுவல் திரைக்கதைக்கான ஆஸ்கர் விருதைப் பெற்றிருக்கிறது.
கதை
வடக்கு இத்தாலியில் உள்ள சிறு கிராமத்தில் 1980 களில் இக்கதை நடக்கிறது. ஏலியோ, இசையில் ஆர்வம் கொண்ட 17 வயது இளைஞன். கோடை விடுமுறையைக் கழிக்க ஏலியோவின் வீட்டுக்கு வருகிறான் 24 வயது ஆலிவர். இருவருக்கும் இடையில் தன்பால் ஈர்ப்பு ஏற்படுகிறது. இது இயல்பாக ஆணுக்கும் பெண்ணுக்கும் இடையில் ஏற்படும் காதல் போன்றதே என்பதை, ஏலியோவுக்கும் ஆலிவருக்குமான ஈர்ப்பை ‘முதல் காதல்’ என்று ஏலியோவின் தந்தை சொல்கிறபோது உணர்த்துவதாக உள்ளது.
இருவருக்கும் இடையிலான பிணைப்பு வலுப்படுகிற ஒரு கட்டத்தில், “உன் பெயரால் என்னைக் கூப்பிடு, என் பெயர் சொல்லி உன்னை அழைக்கிறேன்” என்பான் ஆலிவர். இருவர் ஒருவராகிப் போகும் காதலின் இறுதிநிலைக்கு இருவரும் ஆட்படுகிறார்கள். ஆண் – பெண் காதலில் இருக்கிற அதீதமும் தேடலும் தன்பால் ஈர்ப்பிலும் உண்டு எனச் சொல்லியிருப்பதன் மூலம் தன்பால் ஈர்ப்பு இயற்கைக்கு எதிரானது என்ற பிற்போக்கு சிந்தனையை இயக்குநர் கேள்விக்கு உள்ளாக்கியிருக்கிறார்.
மேற்கோள்கள்
பகுப்பு:2017 திரைப்படங்கள் பகுப்பு:அமெரிக்கத் திரைப்படங்கள் பகுப்பு:ஆங்கிலத் திரைப்படங்கள் பகுப்பு:பிரெஞ்சுத் திரைப்படங்கள் பகுப்பு:இத்தாலிய மொழித் திரைப்படங்கள் பகுப்பு:இத்தாலியத் திரைப்படங்கள் பகுப்பு:பாஃப்டா விருதினை வென்ற திரைப்படங்கள் பகுப்பு:இத்தாலியில் படமாக்கப்பட்ட திரைப்படங்கள் பகுப்பு:ந.ந.ஈ.தி திரைப்படங்கள்
புதுக்குடி வடநக்கர் திருக்கோவில்
புதுக்குடி வடநக்கர் திருக்கோவில்
புதுக்குடி வடநக்கர் ஆலயம் சிதைவுண்ட காரணத்தால் வெள்ளூர் நடுநக்கர் ஆலய இடதுபுறத்தில் வடநக்கர் பிரதிஷ்டை செய்யப்பட்டு வழிபடும் பக்கதர்களுக்கு அருள் ஆசி வழங்கி வருகிறார். சிவராத்திரிநாளில் நவலிங்கபுர தரிசனம் காணவருவோர் வெள்ளூரில் அமைந்துள்ள இந்த சிவாலய இறைவனை வணங்கிச் சென்றால் வடநக்கர், நடுநக்கர் என்ற இரண்டு சிவபெருமானின் அருள்கிட்ட சிந்தைகுளிரும், வாழ்வில் சிறப்புகள் மிளிரும்.
வடநக்கர், நடுநக்கரைக் காணவரும் பக்தர்கள் திருநெல்வேலி – திருச்செந்தூர் பேருந்து வழித்தடத்தில் உள்ள புதுக்குடி பேருந்து நிறுத்தத்தில் இருந்து 1 கி.மீ. பயண தூரத்தில் வெள்ளூர் சென்று தரிசிக்கலாம்.
பகுப்பு:நவலிங்கபுர சிவாலயங்கள் பகுப்பு:தூத்துக்குடி மாவட்டத்திலுள்ள சிவன் கோயில்கள்
யா யா
யா யா 2013ல் வெளிவந்த தமிழ் நகைச்சுவை திரைப்படமாகும். இதனை ஐ. ராஜசேகரன் எழுதி இயக்கியிருந்தார். இதில் சிவா, சந்தானம், தன்சிகா, சந்தியா ஆகியோர் முக்கிய கதாப்பாத்திரத்தில் நடித்திருந்தனர்.
வெளி இணைப்பு
பகுப்பு:இந்தியத் தமிழ்த் திரைப்படங்கள் பகுப்பு:2013 தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:சந்தானம் நடித்த திரைப்படங்கள்
கதிர் (வடிவவியல்)
வடிவவியலில் கதிர் (Ray) என்பது ஒரு அரைக்கோடாகும். ஒரு கோட்டில் பாதியாக அமையும் கதிர், ஒரு திசையில் முடிவுற்றதாகவும் மற்றொரு திசையில் முடிவுறாததாகவும் இருக்கும். இரு புள்ளிகளைகொண்டு ஒரு கதிரை வரையறுக்கலாம். A -ஆரம்பப் புள்ளி, மற்றொரு புள்ளி B. கோட்டுத்துண்டு AB -ன் மீதுள்ள புள்ளிகள் மற்றும் A, B வழியாக வரையப்படும் கோட்டின்மீது அமையும் புள்ளிகள் C, அனைத்தும் சேர்ந்து ஒரு கதிராகும். இப்புள்ளிகள் A, B, C என்ற வரிசையில் அமைய வேண்டும்.
மேற்கோள்கள்
பகுப்பு:வடிவவியல்
Line (geometry)
டெல்வின் லிண்ட்ஸே
'''டெல்வின் டி. லிண்ட்ஸே''' (Delwin Lindsey) என்பவர் ஒரு அமெரிக்க உளவியலாளர் ஆவார். இவர் பாமோனா கல்லூரியில் இயற்பியல் பட்டம் பெற்றார். அதைத் தொடர்ந்து சிகாகோ  பல்கலைகழகத்தில் உயிரி -உளவியலில் முனைவர் பட்டம் பெற்றுள்ளார். தற்போது   பரிணாம உளவியலையும்  மற்றும் அதன் வரலாற்றையும் கற்பித்து வருகிறார். அவர் தற்போது பரிணாம உளவியல் மற்றும் அதன் வரலாறை கற்பிக்கிறார். மேலும் அவர் விஷன் சயின்ஸ் சொசைட்டி மற்றும் ஆப்டிகல் சொசைட்டி ஆப் அமெரிக்காவின் உறுப்பினராக உள்ளார், மேலும் தனது இதழுக்கான ஆசிரியராக பணிபுரிகிறார்.
மேற்கோள்கள்
பகுப்பு:வாழும் நபர்கள் பகுப்பு:அமெரிக்க உளவியலாளர்கள்
செரினா விட்டி
செரினா விட்டி (Serena Viti) இலண்டன் பல்கலைக்கழகக் கல்லூரி பேராசிரியரும் வானியற்பியல் துறைத் தலைவரும் ஆவார். இவர் இயற்பியல், வானியல் துறையின் விண்மீன்கள், விண்மீன் உருவாக்கம், பால்வெளிப் படிமலர்ச்சி ஆராய்ச்சிக் குழுவில் பங்கேற்கிறார்.
கல்வி
இவர் இலண்டன் அரசி மேரி பல்கலைக்கழகத்திலும் வெசுட்டுபீல்டு கல்லூரியிலும் படித்து 1994 இல் இளம் அறிவியல் பட்டத்தை வானியற்பியலில் பெற்றார். இவர் தன்முனைவர் பட்டத்தை இலண்டன் பல்கலைக்கழக்க் கல்லுரியில் 1997 இல் பெற்றார் இவரது முனைவர் பட்ட ஆய்வு குளிர்ந்த விண்மீன்கள், சூரியக் கரும்புள்ளிகளின் அகச்சிவப்புக் கதிர்நிரல் ஆய்வாகும். முனைவர் பட்டம் பெற்றதும் இவர் இலாசு ஏஞ்சலீசு கலிபோர்னியா பலக்லைக்கழகத்தில் விண்மீன் உருவாக்கம், வான்வேதியியல் புலத்தில் முதுமுனைவர் ஆய்வில் சேர்ந்தார். பின்னர் 22003 அக்தோபரில் குறிப்பிட்ட காலம் உரோமில் உள்ள இத்தாலி, தேசிய ஆராய்ச்சி மன்ற விரிவுரைத் தகைமையின்கீழ் எர்ழ்செல் அறிவியலாளராக இருந்தார். இவர் 2003 அக்தோபரில் இலாசு ஏஞ்சலீசு கலிபோர்னியா பல்கலைக்கழகத்துக்குத் திரும்பிவந்து அறிவியல் தொழில்நுட்ப ஏந்தமைப்பில் உயர்நிலை ஆய்வுநல்கை ஔறுப்பினர் ஆனார். இங்கு 2004 இல் வானியற்பியல் விரிவுரையாளர் ஆனார். இவர் 2007 உயர்விரிவுரையாளராகவும் 2012 இல் வனியற்பியல் பேராசிரியராகவும் ஆனார். இவர் 2016 இல் இலசு ஏஞ்சலீசு கலிபோர்னியா பல்கலைக்கழக வானியற்பியல் துறைத்தலைவர் ஆனார்.
ஆராய்ச்சியும் வாழ்க்கைப்பணியும்
இவர் மூலக்கூற்று வானியற்பியல் இதழின் பதிப்பாசிரியராக இருந்தார். இவர் ஐரோப்பிய வானியல் கழகத்தின் நடப்புச் செயலாளர் ஆவார். இவர் 2002 முதல் 2005 வரை அரசு வானியல் கழகத்தின் மன்ற உறுப்பினர் ஆவார். இவர் இக்கழகத்தின் வானியல் சார்ந்த பல அறிவியல் தொழில்நுட்ப அறிவுரைப் பலகங்களிலும் குழுக்களிலும் பணியாற்றுகிறார். இவரது முதன்மை ஆய்வுப்புலம் வான் வேதியியலும் விண்வெளி மூலக்கூறுகளும் பற்றியதாகும். இவர் பன்னாட்டு வானியல் ஒன்றியத்திலும் அரசு வானியல் கழகத்திலும் ஐரோப்பிய வானியல் கழகத்திலும் உறுப்பினர் ஆவார். இவர் வானியற்பியல் சார் வேதியியல் கழகத்தின் சார்பில் 2004 இல் வான்வேதியியலில் கண்காட்சி ஒன்றை அரசு கழகக் கோடைக் கண்காட்சியாக நடத்தினார். இவர் நோக்கீட்டு மூலக்கூற்று வானியல் நூலின் இணையாசிரியரும் ஆவார்.
தகைமைகளும் விருதுகளும்
இவர் 2006 இல் அரசு வானியல் கழகத்தின் வானியலுக்கான பவுலர் விருதைப் பெற்றார் இவர் 2015 இல் ஆத்திரேலிய வானியல் வான்காணகத்தின் தகவுறு வருகைதரு ஆய்வுநல்கையைப் பெற்றார்.
மேற்கோள்கள்
பகுப்பு:வாழும் நபர்கள் பகுப்பு:பிரித்தானிய வானியற்பியலாளர்கள் பகுப்பு:பிரித்தானிய வானியலாளர்கள் பகுப்பு:பிரித்தானியப் பெண் அறிவியலாளர்கள் பகுப்பு:பெண் வானியற்பியலாளர்கள் பகுப்பு:பெண் வானியலாளர்கள்
பிரமாதேஷ் பருவா
பிரமாதேஷ் சந்திர பாருவா (Pramathesh Chandra Barua) (24 அக்டோபர் 1903 - 29 நவம்பர் 1951) அசாம் மாநிலத்தில் கௌரிபூரில் பிறந்தார். சுதந்திரத்திற்கு முந்தைய காலத்தில் இந்திய திரைப்படங்களில் நடிகராகவும், இயக்குனராகவும், திரைக்கதை எழுத்தாளராகவும் இருந்தார்.
ஆரம்ப கால வாழ்க்கை
அசாமில் உள்ள கௌரிபூரைச் சேர்ந்த ஒரு ஜமீந்தாரின் மகனான பருவா, தனது குழந்தைப் பருவத்தை அங்கேயேக் கழித்தார். கொல்கத்தாவின் ஹரே பள்ளியில் படித்த பின்னர், 1924 இல், கொல்கத்தாவின் மாநிலப் பல்கலைக்கழகத்தில் இளங்கலை அறிவியல் படித்து பட்டதாரியானார். கல்லூரியில் படிக்கும் போதே, தனது 18 வயதில் இவர் திருமணம் செய்து கொண்டார். இது குடும்பத்தினரால் ஏற்பாடு செய்யப்பட்டது. இதைத் தவிர இவருக்கு மேலும் இரண்டு திருமணங்கள் நடைபெற்றது. திரைப்பட நடிகை ஜமுனா பருவா இவரது மூன்றாவது மனைவியாவார். இவரது மனைவிகளில் ஒருவரான மாதுரி லதா அல்லது அமலபாலாவும், பாடகி மீனா கபூரின் தாயாரும் சகோதரிகள் ஆவர். பட்டம் பெற்ற பிறகு, இவர் ஐரோப்பாவுக்குச் சென்றார், அங்கு இவர் திரைப்படங்களுக்கு முதல் அறிமுகத்தைப் பெற்றார். நாடு திரும்பிய பிறகு, இவர் சுயாட்சிக் கட்சியில் சேர்ந்து அசாம் சட்டமன்றத்தில் சிலகாலம் பணியாற்றினார். ஆனால் இறுதியில் கொல்கத்தாவுக்குச் சென்றார். பின்னர் திரைப்படங்களை ஒரு தொழிலாக மேற்கொள்ளத் தொடங்கினார்.
தொழில்
பிரமாதேஷ் பருவா பட உலகிற்கு அடியெடுத்து வைத்தது தற்செயலானது. சாந்திநிகேதனில் தங்கியிருந்தபோது இவர் திரேந்திரநாத் கங்குலிக்கு அறிமுகமானார். இவர்,1926 ஆம் ஆண்டில் "பிரிட்டிசு டொமினியன் பிலிம்ஸ்" நிறுவன உறுப்பினராக தனது திரைப்பட வாழ்க்கையைத் தொடங்கினார். 1929 ஆம் ஆண்டில், தெபாக்கி குமார் போஸ் இயக்கிய "பஞ்சாசர்" என்ற படத்தில் முதல் முறையாக தோன்றினார். திரேன் கங்குலி இயக்கிய மற்றொரு படமான "தாகே கி நா ஹே" என்ற படத்திலும் நடித்தார்.
தயாரிப்புப் பயிற்சி
எவ்வித உரையாடலும் இல்லாமல் படங்கள் எடுக்கப்பட்டு வந்த காலகட்டத்தில், ஐரிஷ் காஸ்பர் (திரைப் பெயர்: சபிதா தேவி) என்ற நடிகை இவரிடம் சுயாதீனமாக சென்று தனது சொந்தத் திரைப்பட படப்பிடிப்பு அரங்கத்தை உருவாக்குமாறு வலியுறுத்தினார். இவர், ஐரோப்பாவுக்குச் சென்று திரைப்பட இயக்கம் பற்றிய நடைமுறை அறிவைப் பெற விரும்பினார். 1930ஆம் ஆண்டில், இவரது தந்தை இராஜ பிரபாத் சந்திரா பருவா இவருக்கு ஏற்பட்ட சிறுநீரக கல்லை அகற்ற இவரை இங்கிலாந்துக்கு அனுப்பினார். வெற்றிகரமான சிகிச்சைக்குப் பிறகு, இரவீந்திரநாத் தாகூரிடமிருந்து அறிமுகக் கடிதத்துடன் பாரிஸ் சென்று எம் ரோஜர்ஸ் என்பவரைச் சந்தித்தார். அங்கு ஒளிப்பதிவில் முழுமையான பயிற்சி பெற்றார். 20ஆம் சென்சுரி பாக்ஸ் ஸ்டுடியோவில் ஒளியமைப்புப் பற்றி நிறைய கற்றுக்கொண்டார். இலண்டனில் எல்ஸ்ட்ரீ அரங்கத்தில் தயாரிப்பையும் இவர் கற்றுக்கொண்டார்.
திரைப்படங்களில் புதிய தொழில்நுட்பம்
பின்னர், கொல்கத்தா திரும்பிய இவர் ஒருளிப்பதிவு கருவிகளை சொந்தமாக வாங்கி தனது சொந்த இல்லத்தில் "பருவா பிலிம் யூனிட்" என்பதையும், "பருவா ஸ்டுடியோ" என்பதை அமைத்தார். பின்னர், "ஆப்ரதி" என்ற தனது முதல் திரைப்படத்தைத் தயாரித்து, அதில் இவர் முக்கிய கதாபாத்திரத்தில் நடித்தார். தெபாக்கி கே.ஆர். போஸ் இப்படத்தை இயக்கினார். இந்தியத் திரைப்பட வரலாற்றில் இப்படம் ஒரு மிக முக்கியமான படமாகும். இது செயற்கை விளக்குகளின் கீழ் படமாக்கப்பட்ட முதல் இந்திய படமாகும். அதற்கு முன்னர் இந்தியப் படங்கள் பிரதிபலித்த சூரிய வெளிச்சத்தின் உதவியுடன் படமாக்கப்பட்டு வந்தன. செயற்கை விளக்குகளைப் பயன்படுத்தும் போது, விளக்குகளுக்கு ஏற்றவாறு ஒப்பனை செயல்பாட்டிலும் தேவையான மாற்றங்களைச் செய்தார். இந்த சோதனையில் 50,000 அடி 'திரைச்சுருள்' வீணானது. மேலும் 1,000 அடி 'திரைச்சுருள்' கலைஞர்களின் அலங்காரப் பரிசோதனை மூலம் வீணடிக்கப்பட்டது. இவ்வாறு ஆபிரதி இந்திய சினிமாவில் இயக்குநர்களுக்கான தொழில்நுட்ப சூழலில் தீவிர மாற்றங்களை கொண்டு வந்தது.
தயாரிப்பு
1932 ஆம் ஆண்டில், இவர் "நிஷர் தக்", "ஏக்தா" போன்ற படங்களைத் தயாரித்தார். ஏக்தாவின் கதையை இவர் எழுதினார். சுஷித் மசும்தர் என்பவர் இயக்கினார். காளி பிரசாத் கோஷ் என்பவர் இயக்கிய "பாக்யலட்சுமி" என்ற படத்தில் எதிர் நாயகனாக நடித்தார்.
1932 ஆம் ஆண்டில், உரையாடல்களுடன் படங்கள் வெளிவந்தபோது இவர் தனது முதல் பேசும் படத்தை "வங்காளம் -1983" என்ற பெயரில் தயாரித்தார். இப்படம் இரவீந்திரநாத் தாகூரால் வெளியிடப்பட்டது. இது அக்காலத்தில் இவர் மேற்கொண்ட துணிச்சலான முயற்சியாகும். இப்படம் எட்டு நாட்களில் படமாக்கப்பட்டது. இது இவரது உறுதியையும் ஒற்றை எண்ணத்தையும் காட்டியது. இந்த படம் பெரிய தோல்வியாக இருந்தது. பின்னர் வேறு வழியில்லாமல் தனது நிறுவனத்தை மூடிவிட முடிவெத்தார்.
நியூ தியேட்டர்
1933 ஆம் ஆண்டில், பி. என். சர்க்கார் என்பவர் இவரை தனது "நியூ தியேட்டர்" என்ற நிறுவனத்தில் பணியாற்ற அழைத்தார். இது ஒரு திரைப்பட தயாரிப்பாளராக இவரது வாழ்க்கையின் உச்சத்திற்கு இட்டுச் சென்றது. திரைப்படம் தயாரிக்கும் அனைத்து தொழில்நுட்ப அம்சங்களிலும் இவர் சிறந்து விளங்கினார் - இயக்கம், நடிப்பு, திரைக்கதை எழுதுதல், புகைப்பட அமைப்பு, படத்தொகுப்பு அல்லது வேறு அனைத்து தேவையான திறன்கள் போன்றவை. இவர் "நியூ தியேட்டர்" நிறுவனத்தின் முதல் பேசும் படமான "ரூப்லேகா" என்ற படத்தின் மூலம் இயக்குநரானார். இதில் உமாஷாஷி என்பவருக்கு இணையாக ஒரு முக்கிய கதாபாத்திரத்தில் நடித்திருந்தார். 1934இல் இப்படம் வெளியிடப்பட்டது. "ரூப்லேகா" மற்றொரு புதிய நுட்பத்தை அறிமுகப்படுத்தியது. இந்தியத் திரைப்படங்களில் முதல் முறையாக, கதை சொல்லும் உத்திக்கு "பிளாஷ்பேக்" முறை பயன்படுத்தப்பட்டது.
தேவதாஸ்
இவர், சரத்சந்திர சட்டோபாத்யாயா எழுதிய வங்காள மொழிப் புதினமான "தேவதாஸ்" என்றத் திரைபடத்தை இயக்கியிருந்தார். வங்காளத்தின் சோகமயமான நாயகப் பாத்திரத்தை தழுவி எடுக்கப்பட்டது. ஆனால் இப்படத்தில் இவரது சித்தரிப்பு மிகவும் கலகலப்பாக இருந்தது. ஒரு சோகமான நாயகனை கலகலப்பாக மாற்றியது. இவர், பெங்காலி மற்றும் இந்தி பதிப்புகளை இயக்கியுள்ளார். மேலும், பெங்காலி பதிப்பில் முக்கிய கதாபாத்திரத்திலும் நடித்திருந்தார். இவரது வாழ்க்கை முறை தேவதாஸின் பாத்திரத்தை அவ்வளவு உறுதியுடன் நடிக்கச் செய்தது என்று கூறப்படுகிறது. தேவதாஸ் 1935இல் வெளியிடப்பட்டது. இது ஒரு உடனடி வணிக வெற்றியானது. இது இந்தியாவின் முதல் வெற்றிகரமான சமூகப் படம் என்றும், இது இந்திய சமூக படங்களின் முழு கண்ணோட்டத்தையும் மாற்றியதாகவும் திரை அறிஞர்கள் கூறிகின்றனர். 'இண்டர்கட் டெலிபதி காட்சி' நுட்பத்தை அறிமுகப்படுத்தியதற்காக உலக சினிமாவில் ஒரு முக்கிய அடையாளமாக தேவதாஸ் கருதப்படுகிறது.
நியூ தியேட்டர்களுடனான இவரது முன்னேற்றம் 1935 இல் தேவதாஸ் திரைப்படத்துடன் இருந்தது. இந்த படம் முதன்முதலில் வங்காள மொழியில் தயாரிக்கப்பட்டது. பருவாவே தலைப்பு பாத்திரத்தில் நடித்தார்; பின்னர் 1963இல் இந்தியில் தேவதாஸ் என பெயரிட்டு வெளியிட்டார். இந்திப் பதிப்பு இந்தியா முழுவதும் ஒரு பெரிய ஆர்வமானது. இது பருவாவை ஒரு சிறந்த இயக்குனராகவும், கே.எல்.சைகலை இந்தித் திரைப்படத் துறையின் முதல் உச்ச நட்சத்திரமாகவும் ஆக்கியது. தேவதாஸ் ( அசாமி ) பருவாவின் கடைசி மூம்மொழி பதிப்பாக இருந்தது. தேவதாஸுக்குப் பிறகு இவர், 1936 இல் மன்சில், 1937 இல் முக்தி, 1938 இல் ஆதிகர், 1939 இல் இரஜத் ஜெயந்தி, 1940 இல் ஜிந்தகி (இதில் சைகலுடன் மீண்டும் இணைந்தார்) ஆகிய படங்களுடன் பின்தொடர்ந்தார். இயக்குநர் பானி மஜும்தார் பின்னர் ஒரு பிரபலமான திரைப்பட இயக்குநரானார். பின்னர் நியூ தியேட்டர் நிறுவனத்தில் பருவாவுடன் தனது திரைப்பட வாழ்க்கையைத் தொடங்கினார்.
பிற்காலத் திரைப்படங்கள்
பிரமாதேஷ் பருவா தயாரித்த மற்றொரு தைரியமான முயற்சி "முக்தி" என்ற படமாகும். முக்தி என்பது ஒரு மனிதனின் ஏக்கத்தை சித்தரிக்கும் தேவதாஸின் நவீன பதிப்பாகும். அசாமின் அழகின் பின்னணியில் இந்தப் படம் படமாக்கப்பட்டது. ரவீந்திர சங்கீதம் முதன்முதலில் படத்தில் வெற்றிகரமாக பயன்படுத்தப்பட்டது. இரவீந்திரநாத் தாகூரின் 'தினர் ஷேஷே குமர் தேசே' கவிதைக்கு பங்கஜ் மாலிக் என்பவர் இசையமைத்தார். இந்த படத்தின் மற்றொரு முக்கியமான அம்சம் என்னவென்றால், படத்தின் ஒரு முக்கிய பகுதிகள் வெளிப்புறத்தில் படமாக்கப்பட்டது. இந்த படத்திற்குப் பிறகு யதார்த்தமான திரைப்பட தயாரிப்பாளர்கள் வெளிப்புறப் படப்பிடிப்புக்கு அதிக ஆர்வம் காட்ட கிட்டத்தட்ட 2 தசாப்தங்கள் ஆனது.
இவரது முந்தைய பெரும்பாலான படங்களில், ஒரு சோகமான நாயகனே இடம் பெற்றிருப்பார். ஆனால், 1939இல், அவர் "இரஜத் ஜெயந்தி" என்ற நகைச்சுவைத் திரைப்படத்தை உருவாக்கினார். இது மக்களை சிரிப்பில் ஆழ்த்தியது. இந்த படம் முதல் இந்திய நகைச்சுவை பேசும் படமாகக் கருதப்படுகிறது. அதே ஆண்டில், அவர் இந்திய சினிமாவில் புதிய எண்ணங்களை உருவாக்கிய அதிகாரத்தை உருவாக்கினார். இவர், இந்திய பாரம்பரிய இசையை மேற்கத்திய ஒத்தின்னிய இசையுடன் கலக்க முயன்றதன் மூலம் துணிச்சலான முயற்சியை மேற்கொண்டார்.
1940 ஆம் ஆண்டில், இவர், "கிருஷ்ணா மூவிடோன்" நிறுவனத்துக்கு "ஷாபுமுக்தி" என்ற படத்தை இயக்கினார். மிகவும் சோகமான காட்சிகளுக்காக பார்வையாளர்களை இப்படம் பெரிதும் கவர்ந்தது. படம் 3 மரண காட்சிகளுடன் முடிந்தது. இது 'கட்-ஷாட்' நுட்பத்துடன் சித்தரிக்கப்பட்டது. பிரபல பிரெஞ்சு திரைப்பட விமர்சகர் ஜியோர்ஜ் சடோல் 'கட்-ஷாட்' நுட்பத்தை அற்புதமாகப் பயன்படுத்தியதற்காக இவரை மிகவும் பாராட்டினார். இது இந்தியத் திரைப்படங்களின் ஆரம்ப நாட்களில் ஒரு முன்னோடி முயற்சியாகவும் இருந்தது.
1941 இல் வெளியான இவரது "உத்திராயன்" என்றத் திரைப்படமும் ஒரு புதிய முயற்சியாக இருந்தது. இந்த படத்திற்கு முன்பு, இந்திய படங்களின் கதைகள் வரவுகளுக்குப் பிறகு தொடங்கும்.
பருவாவின் பெரும்பாலாத் திரைப்படங்கள் பிமல் ராயால் ஒளிப்பதிவு செய்யப்பட்டது. பின்னர் இவரும் ஒரு திறமையான இயக்குநராக மாறினார்.
இறுதி காலம்
பருவா 1939 இல் நியூ தியேட்டர் நிறுவனத்தை விட்டு வெளியேறினார். அதன்பிறகு தனியாக படமெடுக்க்த் தொடங்கினார். இருப்பினும், அவரது நியூ தியேட்டர் நிறுவனத்துக்குப் பிந்தைய படங்களில், ஷேஷ் உத்தரால் ஜவாப் (1942) மட்டுமே தனித்து நின்றது. தி வே ஆஃப் ஆல் ஃபிளெஷின் இந்திய பதிப்பை வெளியிட இவர் திட்டமிட்டார். ஆனால் அது ஒருபோதும் செயல்படவில்லை. பின்னர், இவர் அதிக அளவில் மது குடிக்கத் தொடங்கினார். இதனால் இவரது உடல்நலம் குறையத் தொடங்கியது; இவர் 1951இல் இறந்தார்.
வெளி இணைப்புகள்
பகுப்பு:அசாமியத் திரைப்பட இயக்குநர்கள் பகுப்பு:1951 இறப்புகள் பகுப்பு:1903 பிறப்புகள்
ஓரலகு வட்டம்
(x, y) என்பது ஓரலகு வட்டத்தின் மீது, முதல் காற்பகுதியில் அமையும் ஒரு புள்ளி எனில் x மற்றும் y நீளங்கள், ஓரலகு நீளமுடைய செம்பக்கம் கொண்ட செங்கோண முக்கோணத்தில் செங்கோணத்தைத் தாங்கும் இரு தாங்கிப்பக்கங்களாக இருக்கும். எனவே பித்தாகரசு தேற்றப்படி, x மற்றும் y பின்வரும் சமன்பாட்டினை நிறைவு செய்யும்:
x -ன் எல்லா மதிப்புகளுக்கும், x2 = (−x)2, மேலும் ஓரலகு வட்டத்தின்மீது அமையும் எந்தவொரு புள்ளியின் x அல்லது y அச்சில் பிரதிபலிப்பும் ஓரலகு வட்டத்தின் மீது அமையும் புள்ளியாகவே அமையும் என்பதால் மேற்கண்ட சமன்பாடு முதல் காற்பகுதி மட்டுமல்லாது மற்ற மூன்று காற்பகுதிகளில் அமையும் புள்ளிகளுக்கும் பொருந்தும்.
ஓரலகு வட்டத்தின் புள்ளிகள்
ஓரலகு வட்டத்தின் மீது அமையும் புள்ளிகளைப் பின்வருமாறு குறிக்கலாம்.
முக்கோணவியல் சார்புகள்
ஓரலகு வட்டத்தில் முக்கோணவியல் சார்புகளான சைன் மற்றும் கோசைன் சார்புகளைப் பின்வருமாறு வரையறுக்கலாம்.
(x, y) ஓரலகு வட்டத்தின் மீதுள்ள ஒரு புள்ளி. ஆதிப்புள்ளி (0, 0) லிருந்து (x, y) -க்கு வரையப்படும் கதிர் x அச்சின் நேர்ம திசையுடன் உண்டாக்கும் கோணம் t எனில்:
ஓரலகு வட்டச் சமன்பாடு x2 + y2 = 1 -லிருந்து
ஓரலகு வட்டத்தின் மூலம் சைன் மற்றும் கோசைன் சார்புகள் காலமுறைமைச் சார்புகள் என்பதை அறியலாம. அவற்றின் காலமுறைமையின் அளவு 2 \pi \!
இங்கு k ஒரு முழு எண்.
செங்கோண முக்கோணத்தைப் பயன்படுத்தி 0 முதல் π/2 -வரையிலான கோணங்களுக்கு மட்டுமே முக்கோணவியல் சார்புகளை வரையறுக்க முடியும். ஆனால் ஓரலகு வட்டத்தின் மூலம் எந்தவொரு மெய்யெண் கோணத்திற்கும் முக்கோணவியல் சார்புகளை வரையறுக்கலாம்.
நவலிங்கபுர சிவாலயங்கள்
நலம் தரும் நவலிங்கபுரம்
சிவபெருமானை மூலவராக, முதல்வராகக்கொண்டு அமைந்துள்ள கோவில்கள் ‘சிவபதிகள்’ என்றழைக்கப்படுகின்றன. இப்பதிகள் சிவத்தலங்கள் என்றும் சிவாலயங்கள் என்றும் அறியப்படுகின்றன. இந்தியா, இலங்கை, நேபாளம், கம்போடியா என உலக நாடுகள் அனைத்திலும் சிவத்தலங்கள் அதிகமாக உள்ளன. இந்தியாவில் அதிக அளவில் சிவத்தலங்கள் உள்ள பெருமைக்குரிய மாநிலம் தமிழ்நாடு ஆகும். இத்தகைய சிவத்தலங்கள் எண்ணிக்கை அடிப்படையில் முப்பீடதலங்கள், பஞ்சலிங்க தலங்கள், ஆறு ஆதாரதலங்கள், சப்தவிடங்க தலங்கள், அட்டவீரட்டான தலங்கள், நவகைலாய தலங்கள், நவசமுத்திர தலங்கள், மற்றும் நவலிங்க புரதலங்கள் எனக் கூறப்படுகின்றன.
சிவாலயங்கள் பல இருந்தாலும் முற்பிறப்பிலும் இப்பிறப்பிலும் நமக்குத் தெரிந்தோ தெரியாமலோ செய்த பாவகாரியங்களில் இருந்து விடுபட மகாசிவராத்திரி அன்று நவலிங்க புர சிவாலயங்கள் சென்று சிவபெருமானைத் தரிப்பது சிறப்பான ஒன்றாகும். இந்த நவலிங்கபுர சிவாலயங்களைத் தரிசித்தால் இப்பிறவியில் நமக்கு நடப்பன எல்லாம் நம் எண்ணப்படியே நல்லனவாக நடக்கும். தடைகள் தகர்ந்து வெற்றிகரமாக முடியும். நவலிங்கபுரம் என்பது லிங்கங்களைப் பிரதானமாகக் கொண்ட ஒன்பது சிவாலயங்களின் தொகுப்பாகும். சிவராத்திரி அன்று இந்த நவலிங்கபுர ஒன்பது சிவாலயப் பயணங்களும் தூத்துக்குடி மாவட்டத்திலேயே தொடங்கி தூத்துக்குடி மாவட்டத்திலேயே முடியும் பெருமைக்கும் சிறப்புக்கும் உரியதாகும்.
வல்லநாடு அருள்மிகு ஆவுடை அம்பாள் உடனுறை திருமூலநாதர் திருக்கோவில் நவலிங்கபுர சிவாலயங்களில் தலைக்கோவிலாக உள்ளது. கொங்கராயகுரிச்சி அருள்மிகு வீரபாண்டீஸ்வரர், தெற்கு காரசேரி அருள்மிகு குலசேகரமுடையார், வெள்ளூர் அருள்மிகு நடுநக்கநாதர், புதுக்குடி அருள்மிகு வடநக்கநாதர், மழவராயநத்தம் அருள்மிகு தென்நக்க நாதர் காந்தீஸ்வரம் அருள்மிகு ஏகாந்தலீஸ்வரர், புறையூர் அருள்மிகு அயனாதீஸ்வரர், காயல்பட்டினம் அருள்மிகு மெய்கண்டேஸ்வரர் ஆகிய திருக்கோவில்களும் நவலிங்கபுர சிவாலங்கள் வரிசையில் அடங்கும்.
வல்லநாடு திருமூலநாதர் திருக்கோவில்
alt=வல்லநாடு திருமூலநாதர்|thumb|வல்லநாடு அருள்மிகு ஆவுடை அம்பாள் உடனுறை திருமூலநாதர் மகா சிவராத்திரி அன்று நவலிங்கபுர சிவாலயங்கள் சென்று இறைவனைத் தரிசனம் செய்வது, வாழ்வின் தடைகளைப் போக்கி, வண்ணமய வெளிச்சமாக்கி வசந்தம் வீசும் என்பது நிசம்தான் என்பதனை உணர்வோம். அதனால் நவலிங்கபுர சிவாலயங்களில் தலைக்கோவிலாக உள்ள வல்லநாடு அருள்மிகு ஆவுடை அம்பாள் உடனுறை திருமூலநாதர் திருக்கோவில் இறைவனை முதலாவதாகத் தரிசித்து நவலிங்கபுர சிவராத்திரி தரிசனப் பயணத்தைத் தொடங்குவோம்.
இத்திருக்கோவில் திருநெல்வேலி – தூத்துக்குடி நான்கு வழிச்சாலையில் தாமிரபரணி நதிக்கரையில் பச்சைப்பசேல் எனப்பரந்து விரிந்த வயல்கள் சூழ்ந்த வளமான கிராமமான வல்லநாட்டில் அமைந்துள்ளது. வல்லநாடு பேருந்து நிலையத்தில் இருந்து கலியாவூர் செல்லும் சாலையில் அமைந்துள்ள இக்கோவில் கி.பி.1553-ஆம் ஆண்டு கட்டப்பட்டதாகும். “சீமாறன் சீவல்லப வளநாடு” என்று அழைக்கப்பட்டு வந்த இவ்வூர் மருவி நாளடைவில் வல்லநாடு என்று கூறப்பட்டு வருகிறது. இவ்வூரில் சுயம்புலிங்கமாக எழுந்தருளியுள்ள இறைவன் திருமூலநாதர் திருமேனிமீது ஆண்டுதோறும் மார்ச் மற்றும் செப்டம்பர் மாதங்களில் 21,22,23 தேதிகளில் சூரிய ஒளி பரவிப்பட்டொளிவீசும் காட்சி காணக் கண்கொள்ளாக்காட்சியாக இருப்பதைக் கண்டு சிவ பக்தர்கள் மெய் சிலிர்படைந்ததாகக் கூறுவர்.
இந்தத் திருக்கோவில் இறைவன் அருள்மிகு திருமூலநாதரைத் தரிசித்தால் மனப்பிணி நீங்கும் என்பது பக்தர்கள் மனம் நிறைந்த நம்பிக்கையாக உள்ளது. மேலும் இதய நோய் உள்ளவர்கள் இங்கு உள்ள ஈசன் அருள் வேண்டி நின்றால் இனிதே குணமாவதாக நம்பிக்கை உள்ளவர்கள் நற்சாட்சி சொல்லக் கேட்கலாம்.
கொங்கராயகுறிச்சி வீரபாண்டீஸ்வரர் திருக்கோவில்
தாமிரபரணி நதிக்கரையில் வெள்ளைப்பட்டுக் கம்பளம் விரித்தாற்போல் மணல்திட்டுகள் சூழ அமைந்துள்ள கிராமமான ‘கொங்கராயகுறிச்சி’ நவலிங்கபுரத்தில் இரண்டாவதாக இடம் பெற்றுள்ள சிவத்தலமாகும். ஆதிச்ச நல்லூர் பூர்வ குடிமக்கள் இந்த ஊரைச் சாந்தவர்கள் என்றே கூறுவர்.
இவ்வூரில் எழுந்தருளியுள்ள மூலவர் அருள்மிகு வீரபாண்டீஸ்வரர், இத்திருக்கோவிலில் உள்ள சட்டநாதர் 64 பைரவர்களை ஒன்றாகக் கொண்டவர் ‘தென்சீர்காழி’ என்று அழைக்கப்படும் பெருமை கொங்கராயகுறிச்சியைச் சேரும். தேய்பிறை அஷ்டமி நாளில் இக்கோவிலில் நடைபெறும் சிறப்பு பூஜைகளில் அருள்மிகு சட்டநாதரை வணங்குவோரின் சங்கடங்கள் தீரும், சகலநலம் கூடும் என்று கூறுவர்.
வல்லநாடு - ஸ்ரீவைகுண்டம் சாலையில் சுமார் 5 கி.மீ. தூரத்தில் உள்ளது கொங்கராயகுறிச்சி. திருநெல்வேலி சந்திப்பில் இருந்து பேருந்து வசதி உண்டு. திருநெல்வேலி – திருச்செந்தூர் வழித்தடத்தில் கருங்குளம் பேருந்து நிறுத்தத்தில் இறங்கி ஆட்டோ மூலமாகப் பயணித்துக் கொங்கராயகுறிச்சி நவலிங்கபுரநாயகர் மற்றும் சட்டநாதரை சிவராத்திரி நாளில் தரிசிப்பவர் சீர்வளம் பெறுவர்.
தெற்கு காரசேரி குலசேகரமுடையார் திருக்கோவில்
தெற்குகாரசேரி அருள்மிகு குலசேகரமுடையார் திருக்கோவில் நவலிங்கபுரத்தின் மூன்றாவது தலமாக உள்ளது. குலசேகரப்பட்டினத்தைச் தலைமையிடமாகக் கொண்டு ஆட்சி செய்த மன்னன் குலசேகரப்பாண்டியன். இம்மன்னன் குலசேகரப்பட்டினம் தொடங்கி திருவாங்கூர்முடிய ஒன்பது சிவாலயங்களைக் கட்டியதாகக் கூறுவர். குலசேகர பாண்டியன் கட்டிய ஒன்பது சிவலாய வரிசையில் “தெற்குகாரசேரி அருள்மிகு குலசேகரமுடையாரைத் தரிசித்துப் போர்களில் குலசேகரப்பாண்டியன் வெற்றிவாகை சூடியதாக வரலாறு கூறும். இவ்வாறு தெற்கு காரசேரி அருள்மிகு குலசேகரமுடையாரை மகாசிவராத்திரி நன்னாளில் மனம் குளிரத்தரிசிப்பவர் வாழ்வில் தொட்டதெல்லாம் துலங்கும். துன்பமெல்லாம் விலகும். தொடர்ந்து பல வெற்றிகளும் சூழும்.
புதுக்குடி வடநக்கர், வெள்ளூர் நடுநக்கர் திருக்கோவில்
பழம்பெரும் சிறப்பினைப் பறைசாற்றும் பாங்கான ஊர் வெள்ளூர். ஸ்ரீவைகுண்டம் அருகில் அமைந்துள்ள சிறப்பான இவ்வூரில் பசுமைபடர்ந்த வயல்வெளிகளுக்கு இடையே பொங்கும் புனல்சூழ் சுனைநீர் ததும்பும் தெப்பக்குளத்தின் பின்பக்கம் தேர்ச்சி மிகுந்த கலைவண்ணச்சிலைகளுடன் காட்சிதரும் சிவன்கோவில் கற்பனைக்கு எட்டாத அற்புதம். செந்தூர் அழகன், செவ்வேள் முருகன் வெள்ளூர் நடுநக்கர் எனும் சிவபெருமானை பூஜை செய்து வழிபட்ட காரணத்தால் “வேல் ஊர்” என்பது வெள்ளூர் என மருவி அழைக்கப்படுவதாகக் கூறுவர்.
இரண்டு சிவநெறிச் செல்வர்களுக்கிடையில் ஏற்பட்ட வழக்கில் துறவி வேடத்தில் வந்து ஈசன் இனிய தீர்ப்பு வழங்கிய காரணத்தால் வெள்ளூர் இறைவன் ‘மத்தியபதீஸ்வரர்’ என்று அழைக்கப்படுகிறார். இதற்கிணையான தமிழ்சொல்லில் “நடுநக்கர்” என்ற திருப்பெயருடன் காட்சி தருகிறார் வெள்ளூர் வேந்தர் ‘மத்தியபதீஸ்பரர்’.
இத்தலத்திற்கு வடக்கே உள்ள புதுக்குடியில் எழுந்தருளி இருப்பவர் வடநக்கர் என வழங்கப்படுகிறார். புதுக்குடி வடநக்கர் ஆலயம் சிதைவுண்ட காரணத்தால் வெள்ளூர் நடுநக்கர் ஆலய இடதுபுறத்தில் வடநக்கர் பிரதிஷ்டை செய்யப்பட்டு வழிபடும் பக்கதர்களுக்கு அருள் ஆசி வழங்கி வருகிறார். சிவராத்திரிநாளில் நவலிங்கபுர தரிசனம் காணவருவோர் வெள்ளூரில் அமைந்துள்ள இந்த சிவாலய இறைவனை வணங்கிச் சென்றால் வடநக்கர், நடுநக்கர் என்ற இரண்டு சிவபெருமானின் அருள்கிட்ட சிந்தைகுளிரும், வாழ்வில் சிறப்புகள் மிளிரும்.
மழவராயநத்தம் தென்நக்கர் திருக்கோவில்
நடுநக்கர் தலத்திற்குத் தெற்கே உள்ள மழவராய நத்தத்தில் அருள் பாலிப்பவர் அருள்மிகு தென்நக்கர் இத்திருத்தலம் ஸ்ரீவைகுண்டம் ஆழ்வார்திருநகரிக்கு இடையே அமைந்துள்ளது. நவலிங்கபுர நாயகர்களில் ஒருவரான தென் நக்கரின் தரிசனத்திற்கு ஆழ்வார்திருநகரி கோவில் பேருந்து நிறுத்தத்தில் இருந்து ஆட்டோவில் பயணிக்கலாம்.
காந்தீஸ்வரம் ஏகாந்தலீஸ்வரர் திருக்கோவில்
தாமிரபரணி ஆற்றங்கரையில் வானுயர்ந்த கோபுரத்துடன் காண்போரைக் கவரும் வண்ணத்தில் காட்சியளிக்கும் காந்தீஸ்வரம் ஏகாந்தலீஸ்வரர் சுவாமி திருக்கோவில் நாம் கண்டு தரிசித்து மகிழும் நவலிங்கபுரத்தலமாகும் “காசியிலும் சிறந்ததலம் காந்தீஸ்வரம்” என்பது சித்தர் பெருமக்களின் சீரியவாக்கு. கருவூர் சித்தருக்கு மோட்சம் தந்தவர் அருட்கருணை வள்ளல் காந்தீஸ்வரம் ஏகாந்தலீஸ்வரர் என்பர். திருநெல்வேலி – திருச்செந்தூர் சாலை வழித்தடத்தில் ஆழ்வார்திருநகரி பேருந்து நிறுத்தத்தில் இறங்கி ஆற்றைக் கடந்து அக்கரை சென்றால் ஆழ்வார் தோப்பு எனும் அற்புத கிராமத்தில் எழுந்தருளி அருளாசி வழங்கும் ஏகாந்தலீஸ்வரர் சுவாமி தரிசனம் காணலாம்.
புறையூர் அயனாதீஸ்வரர் திருக்கோவில்
அடுத்த நவலிங்கபுரமாகத் திருநெல்வேலி திருச்செந்தூர் வழித்தடத்தில் அமைந்துள்ள புண்ணிய கிராமம் புறையூர் இவ்வூரில் இனிதாக எழுந்தருளியுள்ள அருள்மிகு அயனாதீஸ்வரரின் அருந்தாள் பணிந்து அவனருள் பெறுவோம்.
காயல்பட்டினம் மெய்கண்டேஸ்வரர் திருக்கோவில்
இம்மைக்கும், மறுமைக்கும் இனியனவே அமைய நதிக்கரையில் தொடங்கிக் கடற்கரையில் நிறைவு பெறும் வண்ணம் அமைந்துள்ள நவலிங்கபுரத்தின் இறுதித்தலமான காயல்பட்டினத்தில் எழுந்தருளியுள்ள எம்பெருமான் முன் மெய்பணிந்தார் மேன்மைபெற, அருளாசிகிட்டும். இதனால் மெய்கண்டேஸ்வரன் தாள் பணிந்து நம் சிந்தையில் நிறைந்த சிவராத்திரி தரிசனத்தைச் சிறப்பாக்குவோம்.
மகாசிவராத்திரி நாளில் இறையன்பர்களாகிய நாம் நவகிரங்கள் ஆட்சி செய்யும் நவகைலாய தரிசனம் செய்வதோடு நமது கர்மா அல்லது கர்மவினை வேரறுக்கும் முழுமுதற் கடவுளாம் எம்பெருமானார் சிவபெருமான் கொலுவீற்றிருக்கும் “நவலிங்கபுர ஈசனையும்” வழிபட்டுத் தரிசித்து இணையிலா வளமும் ஈடிலா நலமும் பெற்று வாழ்வோமாக!."மெய்யன்பர்களே! வல்லநாடு நதிக்கரையில் சிவராத்திரி அன்று நலிங்கபுர சிவாலயப் பயணத்தைத் தொடங்கிப் பரணி நதி சங்கமிக்கும் (காயல்) பட்டினக் கடற்கரையின் நவலிங்கபுரத்தில் நிறைவு செய்வோம்! நீடுழி வாழ்வோம்! நிமலன் அருள் பெறுவோம்."
தீயணைப்பு வாகனம்
தீயணைப்பு வாகனம் (Fire engine) தீயை அணைப்பதற்காக சிறப்பாக வடிவமைக்கப்பட்ட வாகனம் ஆகும். சில பிராந்தியங்களில் இதை தீ எந்திரம் என்றும் தீ சரக்குந்து என்றும் தீ பயன்பாட்டுக்கருவி என்றும் அழைக்கின்றனர். தீயணைப்பு நிலையங்கள் தீயணைக்கும் பணிகள் மட்டுமின்றி கூடுதலாக அவசரக்கால மருத்துவச் சிகிச்சைக்கு அழைத்துச் செல்லல் மற்றும் மீட்புப் பணிகளுக்காகவும் இவ்வாகனங்களைப் பயன்படுத்துகின்றன. தீயணைப்பு வாகனம் மற்றும் தீ சரக்குந்து என்ற சொல்லாட்சி வெவ்வேறானவை அல்ல என்றாலும் வட அமெரிக்கா போன்ற நாடுகளில் தனித்தனி வாகனங்கள் இதற்காகப் பயன்படுத்தப்படுகின்றன.
தீயணைப்பு வாகனங்களில் பெரும்பாலும் ஏணிகள், மணல் வாளிகள், தீயணைப்பான்கள், மூச்சுக் கவசங்கள்,ஒலி பெருக்கிகள் முதலிய கருவிகள் இருக்கும்
முக்கிய பயன்பாடுகள்
தீயணைப்பு வீரர்கள் பயணிப்பதற்கும், தீயணைக்க தேவையான நீரை எடுத்து செல்வதற்கும், தீயணைக்கும் உபகரணங்களை எடுத்துச் செல்லவும் உதவுகிறது.
மேற்கோள்கள்
பகுப்பு:தீத்தடுப்பு
பாகிஸ்தானின் பஞ்சாப் மாகாணத்தில் இந்து மதம்
பாகிஸ்தானின் பஞ்சாப் மாகாணத்தில் இந்து மதம் சிறுபான்மை மதமாக உள்ளது, அதன் மக்கள்தொகையில் 0.2% அதைப் பின்பற்றுங்கள். பாகிஸ்தானில் சிந்துவுக்கு அடுத்தபடியாக அதிக எண்ணிக்கையில் இந்துக்கள் உள்ள மாநிலம் பஞ்சாப். இந்து மதம் முக்கியமாக தெற்கு பஞ்சாப் மாவட்டங்களான ரஹீம் யார் கான் மற்றும் பஹவல்பூரில் பின்பற்றப்படுகிறது.
மக்கள்தொகையியல்
2017 மக்கள் தொகை கணக்கெடுப்பின்படி, இந்து மதத்தை 0.19% மக்கள் அல்லது 11,000 பட்டியல் சாதி இந்துக்கள் உட்பட சுமார் 2 லட்சம் பேர் பின்பற்றுகின்றனர். இருப்பினும் பாகிஸ்தான் இந்து கவுன்சிலின் படி, பஞ்சாபில் 349,230 இந்துக்கள் உள்ளனர்.
பாகிஸ்தானின் தேர்தல்களில் மத சிறுபான்மையினரின் மதிப்பீடுகளின்படி, பாகிஸ்தானில் உள்ள 11 மாவட்டங்களில் 50,000 அல்லது அதற்கு மேற்பட்டவர்கள் உள்ளனர். பஞ்சாபில் உள்ள ரஹீம் யார் கான் மாவட்டத்தைத் தவிர, இவை அனைத்தும் சிந்துவில் உள்ளன, மற்றும் இது பஞ்சாபில் மக்கள்தொகையில் 2% க்கும் அதிகமான இந்துக்கள் உள்ள உள்ள ஒரே மாவட்டம்,.
பஞ்சாப் மாகாணத்தில் உள்ள 90% இந்துக்கள் ரஹீம் யார் கான் மற்றும் பஹவல்பூரில் வசிக்கின்றனர்.
அரசியல்
பஞ்சாப் சட்டமன்றத்தில் முஸ்லீம் அல்லாதவர்களுக்கு எட்டு இடங்கள் ஒதுக்கப்பட்டுள்ளன, அவர்களில் பெரும்பாலோர் கிறிஸ்தவர்கள். 1997 ஆம் ஆண்டில், பஞ்சாப் மாகாண சட்டமன்றத்தில் சிறுபான்மையினர் ஒதுக்கீட்டுத் தொகுதிக்கு தேர்ந்தெடுக்கப்பட்ட முதல் இந்துவாக சேத் பர்தா ராம் ஆனார். 16 ஆண்டுகளுக்குப் பிறகு, மற்றொரு இந்து உறுப்பினரான காஞ்சி ராம் மாகாண சட்டசபைக்கு தேர்ந்தெடுக்கப்பட்டார். தற்போது 17வது பஞ்சாப் மாகாண சட்டசபையில் இந்து உறுப்பினர் இல்லை.
ரஹீம் யார் கான் மாவட்டத்தின் சட்டமன்றத் தொகுதிகளில் இந்துக்கள் குறிப்பிடத்தக்க தேர்தல் பங்கை வகிக்கின்றனர்.
கோவில்கள்
பஞ்சாபில் பல கோயில்கள் உள்ளன, அவற்றில் முக்கியமாக பல மத சமூகத்தின் வழிபாட்டுத் தலமாக விளங்குகிறது. அவற்றில் குறிப்பிடத்தக்கவை அடங்கும்:
இராச்சி அய்யனார் கோயில்
இராச்சி அய்யனார் கோயில் தமிழ்நாட்டில் தூத்துக்குடி மாவட்டம், இராச்சி என்னும் ஊரில் அமைந்துள்ள கிராமக் கோயிலாகும்.
பாகிஸ்தானின் பஞ்சாப் மாகாணத்தில் இந்து மதம்
குறிப்புகள்
பகுப்பு:பஞ்சாப் பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
இராச்சி அய்யனார் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
சுண்டகாப்பட்டி மாரியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நீலமலை
நீலகிரி மலை (Nilgiri Mountains) என்றழைக்கப்படும் நீலமலையானது இந்தியாவின் தமிழ்நாடு மாநிலத்திலுள்ள ஒரு மலைத்தொடராகும். இம்மலைத் தொடர் மேற்குத் தொடர்ச்சி மலைகளில் அமைந்துள்ளது. நீலகிரி என்னும் மலையாலேயே இம்மாவட்டம் நீலகிரி என பெயர் பெற்றது. இது மலைகளின் ராணி என்றும் அழைக்கப்படுகிறது. இம்மாவட்டத் தலைநகர் ஊட்டி என்றழைக்கப்படும் உதகமண்டலம் ஆகும். இது ஒரு மலை வாழிடம் ஆகும். இம்மலையின் உயரமான சிகரம்  தொட்டபெட்டா ஆகும்.
நீலகிரி மலையின் அடிவாரமான மேட்டுப்பாளையத்தையும் ஊட்டியையும் நீலகிரி மலை இரயில் பாதை இணைக்கிறது.
சொற்பிறப்பியல்
நீலகிரி என்றால் நீல நிறமான மலை என்று பொருள். நீலகிரி என்ற பெயர் குறைந்தது பொ.ச. 1117 முதல் பயன்பாட்டில் உள்ளது. நீலகிரி மலையில் பூத்துக் குலுங்கும் குறிஞ்சிச் செடி அல்லது நீலக்குறிஞ்சி மலர்களினால் இம்மலைப் பிரதேசம் நீல நிறத்தில் தோன்றுவதால், தென்னிந்தியாவில் இம்மலைத் தொடர்ச்சிக்கு நீலகிரி மலை என்ற பெயர் வந்தது. குறிஞ்சிச் செடி அல்லது நீலக்குறிஞ்சி என்பது இந்தியாவின் மேற்கு மலைத்தொடர்ச்சியில் பரவலாக வளரும் ஒரு செடியாகும்.
அமைவிடம்
நீலகிரி மலைகள் கர்நாடக பீடபூமியிலிருந்து வடக்கே மாயாறு நதியால் பிரிக்கப்பட்டுள்ளது.
நீலகிரி மலைகள் மூன்று தேசிய பூங்காக்களை எல்லைகளாக கொண்டுள்ளது. 321 கிமீ² பரப்பளவில் கேரளம், கர்நாடகா, தமிழ்நாடு மாநிலங்கள் சந்திக்கும் எல்லையின் வடக்கு பகுதியில் முதுமலை தேசியப் பூங்கா அமைந்துள்ளது. முக்கூர்த்தி தேசியப் பூங்கா 78.5 கிமீ² பரப்பளவில் கேரளத்தில் தென்மேற்கு பகுதியில் அமைந்துள்ளது. இதில் சோலைக்காடுகள், நீலகிரி வரையாடுகளின் வாழ்விடங்கள் உள்ளன. அமைதிப்பள்ளத்தாக்கு தேசியப் பூங்கா தெற்கே அந்த இரண்டு பூங்காக்களுடன் ஒட்டி அமைந்துள்ளது. இது 89.52 கிமீ² பரப்பளவைக் கொண்டுள்ளது.
பாதுகாப்பு
நீலகிரி உயிர்ச்சூழல் மண்டலம், உயிர்க்கோள் காப்பகமாக ஐக்கிய நாடுகள் சபை ‛UNESCO' அறிவித்துள்ளது நீலகிரிக்கு பெருமை சேர்க்கிறது. இது இந்தியாவின் முதல் உயிர்க்கோள காப்பகமாகும்.
வரலாறு
நீலகிரி மலைகளின் உயரமான பகுதிகளில் தொல்பழங்காலங்களிலிருந்து மக்கள் வசித்து வருகின்றனர். இது அகழ்வாராய்ச்சியாளர்களால் கண்டுபிடிக்கப்பட்ட ஏராளமான தொல்பொருட்களால் நிரூபிக்கப்பட்டுள்ளது. பிராந்தியத்திலிருந்து கண்டறியப்பட்ட முக்கியமான தொகுப்பை பிரித்தானிய அருங்காட்சியகத்தில் காணலாம். இவை காலனித்துவ அதிகாரிகளான ஜேம்ஸ் வில்கின்சன் ப்ரீக்ஸ், மேஜர் எம். ஜே. வால்ஹவுஸ் மற்றும் சர் வால்டர் எலியட் ஆகியோரின் சேகரிப்புகள் ஆகும்.
பொ.ச. 10 ஆம் நூற்றாண்டைய கன்னட கல்வெட்டுடன் கூடிய ஒரு நடுகலானது நீலகிரி மாவட்டத்தில் வாழைத்தோட்டம் என்ற இடத்தில் கண்டுபிடிக்கபட்டது. பொ.ச. 14 ஆம் நூற்றாண்டின் போசள மன்னர் மூன்றாம் வீர வல்லாளன் (அல்லது அவரது பிரதிநிதியான மாதவ தண்டநாயக்கனின் மகன்) இன் கன்னட கல்வெட்டு, மோயரின் சந்திப்புக்கு அருகிலுள்ள நீலகிரி சதாரண கோட்டையில் (இன்றைய தானாயக்கன் கோட்டை) சிவன் (அல்லது விஷ்ணு) கோவிலில் கண்டுபிடிக்கப்பட்டுள்ளது. ஆனால் இந்த கோயில் பவானிசாகர் அணையில் மூழ்கியுள்ளது.
1814 ஆம் ஆண்டில், பெரிய முக்கோணவியல் கணக்கெடுப்பின் ஒரு பகுதியாக, கீஸ் என்ற துணை உதவியாளரும், மக்மஹோன் என்ற ஒரு பயிற்சியாளரும் டாநாயன்கோட்டை கணவாய்வழியாக மலைகளில் ஏறி, தொலைதூர பகுதிகளுக்கள்வரை சென்று, ஆய்வு செய்து, தங்களின் கண்டுபிடிப்புகளின் அறிக்கைகளில் அனுப்பினர்.
விஷ் மற்றும் கிண்டர்ஸ்லி, இரண்டு இளம் மதராசு குடிமக்கள், மலைகளில் தஞ்சம் புகுந்த சில குற்றவாளிகளைத் தேடி, உள்பகுதிகளை கவனித்தனர். மலையில் இனமான காலநிலையும், நிலப்பரப்பு உள்ளதை அவர்கள் விரைவில் கண்டு உணர்ந்தனர்.
1820 களின் முற்பகுதியில், நீலகிரிமலைகள் பிரித்தானிய இராச்சியத்தின் கீழ் வேகமாக மேம்படுத்தபட்டன. ஏனென்றால் பெரும்பாலான நிலங்கள் ஏற்கனவே பிரித்தானிய குடிமக்களுக்கு சொந்தமாக இருந்தன. காலனித்துவ காலத்தில் ஆங்கிலேயர்களுக்கு இது ஒரு பிரபலமான கோடைக் கால மற்றும் வார இறுதி பயணம் மேற்கொள்ளும் இடமாக ஆனது. 1827 ஆம் ஆண்டில், ஊட்டி அதிகாரப்பூர்வ சுகாதார நிலையமாகவும், சென்னை மாகாணத்தின் கோடைகால தலைநகராகவும் ஆனது. பல வலைவுகள் கொண்ட மலை சாலைகள் போடப்பட்டன. 1899 ஆம் ஆண்டில், நீலகிரி மலை தொடருந்து பணிகள் மதராசு அரசாங்கத்தின் மூலதனத்தால் முடிக்கப்பட்டது.
19 ஆம் நூற்றாண்டில், பிரிட்டிஷ் ஸ்ட்ரெய்ட்ஸ் செட்டில்மென்ட் சீன குற்றவாளிகளை இந்திய சிறையில் அடைக்க அனுப்பபட்டனர். விடுதலையான சீன ஆடவர் நாடுவட்டத்திற்கு அருகிலுள்ள நீலகிரி மலைகளில் குடியேறி, தமிழ் பறையர் பெண்களை மணந்தனர், அவர்களுக்கு சீன-தமிழ் குழந்தைகளை பிறந்தனர். அவை எட்கர் தர்ஸ்டனால் ஆவணப்படுத்தப்பட்டன.
அமைப்பு
நீலகிரி மலை, மேலே மட்டமான ஒரு மேசையைப் போல் அமைந்திருக்கிறது. இதன் உயரம் எல்லாப் பகுதிகளிலும் ஏறக்குறைய ஒரே அளவுடையதாக உள்ளது. நீலகிரி மலை 35 கல் நீளமும் 20 கல் அகலமும் சராசரி 6500 அடி உயரமுமுடையது. மேற்குத் தொடர்ச்சி மலைகளும் கிழக்குத் தொடர்ச்சி மலைகளும் சேரும் இடத்தில் இது அமைந்துள்ளது. இம்மலையில் ஒரு சதுரமைல் கூடச் சமநிலத்தைக் காண முடியாது. எங்கு பார்த்தாலும் மேடும் பள்ளங்களுமே தென்படும். இது சமவெளியிலிருந்து செங்குத்தாக உயர்ந்துள்ளது. இம்மலையின் மேற்குச் சரிவிலும், அவுட்டர்லானி பள்ளத்தாக்கிற்கு (Ouchterlony valley) மேலும், தென்சரிவிலும், சுவர்களைப் போன்ற, நூற்றுக் கணக்கான அடிகள் உயரமுள்ள பாறைகள் நிறைந்துள்ளன. மரங்கள்கூட வேர் ஊன்ற முடியாத அளவு அவைகள் செங்குத்தாக உள்ளன. மற்ற இடங்களில் உள்ள சரிவுகளிலெல்லாம், அடர்ந்த காடுகள் நிறைந்துள்ளன.
நீலகிரி மலையானது நடுவில் தென்வடலாகச் செல்லும் உயர்ந்த ஒரு தொடரால் கிழக்குப் பகுதியாகவும் மேற்குப் பகுதியாகவும் பிரிக்கப்படுகிறது. அத்தொடரில் உள்ள உயர்ந்த சிகரம் தொட்டபெட்டா ஆகும். தொட்டபெட்டா என்றால் 'பெருமலை' என்று பொருள். இச்சிகரம் உதகமண்டலத்திற்குக் கிழக்கே அமைந்துள்ளது.
நீலகிரியின் சிகரங்கள்
நீலகிரியின் மிக உயரமான இடமாக தொட்டபெட்டா சிகரம் (2,637 மீட்டர் (8,652 அடி)) உள்ளது. இது உதகமண்டலத்தின் தென்கிழக்கில் 4 கி.மீ.,11.40278°N, 76.73722°W உள்ளது.
தொட்டபெட்டா மலையின் மேற்கிலும், உதகமண்டலத்திற்கு அருகிலும் உள்ள சிகரங்கள் பின்வருமாறு:
பனிவீழ் சிகரம் (உயரம்: (2530 m) 11.43333°N, 76.76667°W கிளப் சிகரம் (2448 m), எல்க் சிகரம் (2466 m) 11.39861°N, 76.71083°W
தேவசோலை சிகரம் (உயரம்: 2261 m), இதில் உள்ள நீலப் பசை மரங்களுக்காக அறியப்படுகிறது. இது தொட்டபெட்டாவுக்கு தெற்கில் உள்ளது.
முத்துநாடு பெட்டா (height: 2323 m) 11.45°N, 76.71667°W இது உதகமண்டலத்திற்கு மேற்கே 5 கி.மீ, வடமேற்கில் உள்ளது. தாமிர பெட்டா (உயரம்: 2120 m) 11.36667°N, 76.8°W என்பது உதகமண்டலத்தல் இருந்து தென்கிழக்கில் 8 கி.மீ. தொலைவில் உள்ளது. வெள்ளியங்கிரி (2120 m) என்பது 16 கி.மீ மேற்கே-வடமேற்கே உள்ளது.
அருவிகள்
நீலகிரி மலைகளின் மிக உயரமான அருவி, கோலகாம்பாய் மலையின் வடக்கே உள்ள கோலகாம்பாய் அருவி ஆகும். இது 400 அடி (120 மீ) துண்டுபடாத வீழ்ச்சியைக் கொண்டுள்ளது. இதன் அருகில் 150 அடி (46 மீ) ஹலாஷனா அருவி உள்ளது.
இரண்டாவது மிக உயர்ந்த அருவியானது கோத்தகிரிக்கு அருகிலுள்ள கேத்தரின் அருவி ஆகும் இது 250 அடி (76 மீ) உயர அருவியாகும். இது நீலகிரி மலைகளில் காப்பி தோட்டங்களை அறிமுகப்படுத்தியதாக நம்பப்படும் எம்.டி. காக்பர்னின் மனைவியின் பெயரால் அழைக்கபடுகிறது. மேல் மற்றும் கீழ் பைக்காரா அருவி முறையே 180 அடி (55 மீ), மற்றும் 200 அடி (61 மீ) அருவிகளைக் கொண்டுள்ளது. 170 அடி (52 மீ) உயர கல்லட்டி அருவி செகூர் சிகரத்தில் உள்ளது. அருவங்காடு அருகே உள்ள கார்தேரி அருவி ஆகும். இங்குதான் முதல் மின்நிலையம் இருந்தது. இதிலிருந்து அசல் கோர்டைட் தொழிற்சாலைக்கு மின்சாரம் வழங்கப்பட்டது. குன்னூர் அருகே உள்ள லாஸ் அருவி சுவாரஸ்யமானது. குன்னூர் காட் சாலையின் கட்டிடத்தை மேற்பார்வையிட்ட பொறியாளர் மேஜர் ஜி. சி. லாவுடனான தொடர்பு காரணமாக இவரின் பெயராலேயே இது அழைக்கபடுகிறது.
தாவரங்களும், விலங்கினங்களும்
நீலகிரிகளின் சோலைகளில் 2,700க்கும் மேற்பட்ட பூக்கும் தாவரங்கள், 160 வகையான பன்னம் மற்றும் பரணி தாவரத்தைச் சேர்ந்தவை. நீலகிரி சோலைகளில் எண்ணற்ற வகையான பூக்காத தாவரங்கள், பாசிகள், பூஞ்சை, ஆல்கா மற்றும் நில ஒட்டுயிரிகள் உள்ளன. வேறு எந்த மலை வாழிடத்திலும் இவ்வளவு கவர்ச்சிகரமான இனங்கள் இல்லை. இந்த மலைப்பகுதியில் வங்காளப் புலி, இந்திய யானை, இந்தியச் சிறுத்தை, புள்ளிமான், இந்தியக் காட்டெருது, கடமான், செந்நாய் , பொன்னிறக் குள்ளநரி, கட்டுப்பன்றி, நீலகிரி வரையாடு, இந்திய புள்ளிச் சருகுமான், புல்வாய், ஆசிய மரநாய், வரிப்பட்டைக் கழுதைப்புலி , தேன் கரடி, நாற்கொம்பு மான் , கரும்வெருகு, முள்ளம்பன்றி, இந்திய மலை அணில், தேன் வளைக்கரடி, இந்திய சாம்பல் கீரிப்பிள்ளை, இந்திய எறும்புண்ணி, வங்காள நரி, ஆற்று நீர்நாய், வண்ண வெளவால் போன்ற விலங்குகளும், இந்திய மலைப் பாம்பு, இராச நாகம், கட்டுவிரியன், இந்திய நாகம், மலபார் குழி விரியன், நீலகிரி கீல்பேக், ஓணான், எரிக்ஸ் விட்டேக்கரி, சதுப்புநில முதலை போன்ற ஊர்வன இனங்களும், சோலைமந்தி, நீலகிரி மந்தி, சாம்பல் மந்தி, குல்லாய் குரங்கு போன்ற முதனிகளும்,. இந்திய மயில், நீலகிரி சிரிப்பான், நீலகிரி ஈப்பிடிப்பான், வெள்ளைக் கானாங்கோழி, மலபார் வெள்ளை கறுப்பு இருவாச்சி, நீலப் பைங்கிளி, மலை இருவாட்சி, கருப்பு புறா, கருங்கழுத்துப் பாறு, கருந்தலை மாங்குயில், சாம்பல் தலை புல்புல்l, மலபார் சாம்பல் இருவாச்சி போன்ற பறவைகளும், கேழல்மூக்கன், அமைதிப் பள்ளத்தாக்கு தூரிகை தவளை, மலபார் சறுக்குத் தவளை, பெடோமிக்சலஸ் போன்ற நீர்நில வாழிகளும், இன்னும் அறியப்படாத பல விலங்கினங்களும் காணப்படுகின்றன.
இந்த மலைப்பகுதியில் வெப்பமண்டல மழைக்காடுகள். மான்ட்டேன் காடுகள் மற்றும் வெப்பமண்டல ஈரமான காடுகளும் பெரும்பகுதி காணப்படுகின்றன. விரிந்த தேயிலைத் தோட்டங்கள், எளிதான மோட்டார்-வாகன போக்குவரத்து வசதி, வணிகரீதியாக நடவு செய்யபட்டுள்ள பூர்வீகம் அல்லாத தைல மரங்கள் மற்றும் வாட்டல் (அகாசியா டீல்பேட்டா, அகாசியா மெர்ன்சி) தோட்டங்கள் மற்றும் கால்நடை மேய்ச்சல் ஆகியவற்றால் இந்த வன வாழ்விடங்களில் பெரும்பாலான இடங்கள் மிகவும் பாதிக்கப்பட்டுள்ளன அல்லது அழிக்கப்பட்டுள்ளன. இப்பகுதியில் பல பெரிய, சிறிய நீர் மின் ஆற்றல் நிலையங்கள் உள்ளன. ஸ்காட்ச் விளக்குமாறு தாவரமானது சுற்றுச்சூழல் ரீதியாக பாதிப்புகளை ஏற்படுத்தும் ஆக்கிரமிப்பு இனமாக மாறியுள்ளது.
வெளி இணைப்புகள்
நீலகிரி மாவட்டம் பற்றிய வலைத்தளம்
எயர் ஏசியா எக்சு
ஏர்ஏசியா எக்சு (ஆங்கிலம்: AirAsia X மலாய்: Syarikat Penerbangan AirAsia X; சீனம்: 全亞洲航空) என்பது மலேசியாவைச் சார்ந்த நீண்ட தொலைவிற்கு இயக்கப்படும் குறைந்த கட்டணச் சேவை வழங்கும் வான்வழிப் போக்குவரத்து நிறுவனம் ஆகும்.
இதனை முன்பு பிளை ஏசியன் எக்சுபிரசு நிறுவனம் (FlyAsianXpress Sdn. Bhd.) என்று அறியப்பட்ட எயர் ஏசியா எக்சு நிறுவனம் இயக்குகிறது. இது ஆசியாவின் மிகப் பெரிய குறைந்த கட்டண சேவையாளரான எயர் ஏசியாவின் பன்னாட்டு இயக்க வணிகப் பெயராகும்.
பொதுவான சீட்டு வழங்கும் அமைப்பு, வானூர்தி உட்புற துணியமைப்பு, ஊழியர் சீருடைகள் மற்றும் மேலாண்மை வண்ணம் இவற்றால் தனது செலவுகளைக் குறைத்துக் கொண்டு குறைந்த கட்டணம் வழங்க முடிகிறது.
வரலாறு
இந்த நிறுவனம் நவம்பர் 2, 2007-இல் தனது சேவைகளைத் துவக்கியது. இதன் முதல் சேவை மலேசியாவின் கோலாலம்பூர் பன்னாட்டு வானூர்தி நிலையத்தில் இருந்து ஆஸ்திரேலியாவின் கோல்டு கோசுட்டு வானூர்தி நிலையம் வரையில் இருந்தது.
ஏர்ஏசியா எக்சு X ஆசியா மற்றும் ஓசியானியாவிலுள்ள சேரிடங்களுக்கு தனது சேவைகளை வழங்குகிறது. இதன் வான்தொகுப்பில் 11 வானூர்திகள் தற்போது உள்ளன; கூடுதல் வானூர்திகள் வாங்க ஆணைகள் கொடுத்துள்ளது.
ஏர்ஏசியா எக்சு X வெர்ஜின் குழமத்துடனும்  ஏர் கனடாவுடனும் பிணைக்கப்பட்டுள்ளது.
மேற்சான்றுகள்
பகுப்பு:மலேசியாவில் போக்குவரத்து பகுப்பு:விமானசேவை நிறுவனங்கள் பகுப்பு:2007 இல் நிறுவப்பட்ட விமான நிறுவனங்கள் பகுப்பு:மலேசியா விமான நிறுவனங்கள்
உருத்தேனியம்(III) புரோமைடு
உருத்தேனியம்(III) புரோமைடு (Ruthenium(III) bromide) RuBr3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். உருத்தேனியம் தனிமமும் புரோமினும் சேர்ந்து வினைபுரிந்து அடர் பழுப்பு நிறத்தில் உருத்தேனியம்(III) புரோமைடு உருவாகிறது. 400 பாகை செல்சியசு வெப்பநிலைக்கு மேல் இச்சேர்மம் சிதைவடைகிறது.
தயாரிப்பு
720 கெல்வின் வெப்பநிலை மற்றும் 20 பார் அழுத்தத்தில் உருத்தேனியம் தனிமமும் புரோமினும் சேர்ந்து உயர் வெப்பநிலையில் வினைபுரிந்தால் உருத்தேனியம்(III) புரோமைடு உருவாகும் :
கட்டமைப்பு
உருத்தேனியம்(III) புரோமைட்டின் படிக அமைப்புகளில் இணையான (RuBr3)∞ நெடுவரிசைகள் உள்ளன. 384 கெல்வின் வெப்பநிலையில் அதாவது 110 பாகை செல்சியசு வெப்பநிலையில் உருத்தேனியம்(III) புரோமைடு கட்டமாற்றத்திற்கு உட்படுகிறது. இம்மாற்றத்தின் போது நீண்டும் குறுகியும் மாறி மாறி உள்ள Ru-Ru தூரங்களைக் கொண்ட Pnmm இடக்குழுவிலுள்ள நேர்சாய்சதுரக் கட்டமைப்பிலிருந்து TiI3 போன்ற  P63/mcm இடக்குழுவில் (சராசரியாக) சமமான Ru-Ru தூரத்துடன் கூடிய ஓர் ஒழுங்கற்ற அறுகோணக் கட்டமைப்பிற்கு மாறுகிறது. சீர்குலைந்த இப்பல்லுருவத்தில் Ru-Ru தூரங்கள் உண்மையில் சமமாக இருப்பதாக தோன்றுவதில்லை, ஆனால் இரண்டு வெவ்வேறு நெடுவரிசை இணக்கங்களின் சீரற்ற விநியோகம் காரணமாக இது இவ்வாறு தோன்றும். இரண்டு பல்லுருவத் தோற்றங்களும் அறுகோண நெருக்கப் பொதிவு புரோமைடு அயனிகளைக் கொண்டிருக்கின்றன.
பன்னாட்டு புனரமைப்பு மற்றும் மேம்பாட்டு வங்கி
பன்னாட்டு புனரமைப்பு மற்றும் மேம்பாட்டு வங்கி (ஐ.பி.ஆர்.டி) (International Bank for Reconstruction and Development) என்பது உலக வங்கிக் குழுமத்தில் உள்ள ஐந்து வங்கிகளில் ஒன்றாகும். இரண்டாம் உலகப்போரில் பாதிப்படைந்த நாடுகளுக்கு உதவ உருவாக்கப்பட்ட இந்த வங்கி பிற்காலத்தில் வறுமை ஒழிப்பிற்கு உதவி வருகிறது. இறைமையுள்ள நாடுகளின் மூலம் நிதி ஆதரங்களைத் திரட்டிக்கொண்டு அந்நாடுகளின் உறுப்பினர்களால் நிர்வாகிக்கப்படுகிறது.
இவ்வங்கி அரசாங்கத்திற்கும், பொதுத்துறை நிறுவனத்திற்கு அரசு உத்திரவாதத்தின் அடிப்படையில் கடன் வழங்குகிறது. 187 உறுப்பு நாடுகளின் மேம்பாட்டுக்காக கூட்டுறவு அடிப்படையில் இயங்குகிறது. உலக வங்கியின் பிணைப்பத்திரங்களை சர்வதேச சந்தையில் வெளியிட்டு திரட்டப்படும் நிதியே இதன் முக்கிய நிதி ஆதாரமாகும். இவ்வங்கியின் பங்குகள் வளர்ந்த நாடுகளிடம் இருப்பதாலும், உத்திரவாதத்துடன் கடன் வழங்குவதாலும் இதன் பிணைப்பத்திரங்கள் மிக அதிக பாதுகாப்பானதாக கருதப்படுகிறது. மிககுறைந்த வட்டியில் மத்திய வருவாய் கொண்ட நாடுகளுக்கு நிதிக்கடன் வழங்கப்படுகிறது.
உறுப்பினர்கள்
2010ல் சேர்ந்த துவாலு உட்பட 187 ஐக்கிய நாடுகள் அவை உறுப்பு நாடுகள் மற்றும் கொசோவோ இதன் உறுப்பினர்களாகும்.
உறுப்பினரல்லாத நாடுகள்: அண்டோரா, குக் தீவுகள், கூபா, லீக்டன்ஸ்டைன், மொனாக்கோ, நவூரு, நியுவே, வடகொரியா மற்றும் வத்திக்கான் நகர். இதர உறுப்பினரல்லாத நாடுகள் குறைந்த ஒப்புதலுடன் உள்ளன.
இதன் உறுப்பினர்களெல்லாம் அனைத்துலக நாணய நிதியத்திலும் உறுப்பினர்கள் என்பது குறிப்பிடத்தக்கதாகும்.
வெளியிணைப்புகள்
பகுப்பு:உலகப் பொருளாதார முறைமை பகுப்பு:பன்னாட்டு அமைப்புகள்
தனி நபர் வருமானம்
தனி நபர் வருமானம் என்பது தலா வருமானம் அல்லது நபர்வரி வருமானம் (GDP per head, Per capita income) என்றும் அழைக்கப்படுகிறது. இது ஒரு நாட்டு மக்களின் வாழ்க்கைத் தரத்தை உணர்த்தும் ஒரு பொருளாதாரக் கருவியாகும். உண்மையான தனி நபர் வருமானம் உயர்ந்தால் மக்களின் வாழ்க்கைத் தரம் உயர்ந்ததாகக் கருதப்படும். இது மொத்த உள்நாட்டு உற்பத்தியை மொத்த மக்கள் தொகையால் வகுக்கக் கிடைப்பதாகும். அதாவது;
தனி நபர் வருமானம் = மொத்த உள்நாட்டு உற்பத்தி/மொத்த மக்கள் தொகை
பிச்சாம்பு ஒடுக்கம்
பிச்சாம்பு ஒடுக்கம் (Bechamp reduction) என்பதுஅரோமாட்டிக் நைட்ரோ சேர்மங்களை இரும்பு மற்றும் ஐதரோகுளோரிக் அமிலத்தைப் பயன்படுத்தி அவற்றுடன் தொடர்புடைய அனிலின் களாக ஒடுக்கமடையச் செய்யும் வினையாகும்
தனி நபர் வருமானம்
இது பொதுவாக ஒரு நாட்டினையும் மற்றொரு நாட்டினையும் ஒப்பிட்டுப் பார்க்கப் பயன்படுத்தப்படுகிறது. மேலும் இதன் மதிப்பை சர்வதேச நாணய மதிப்பில் அமெரிக்க டாலர் அல்லது யூரோ எனும் மதிப்பீட்டில் கணிக்கப்படுகிறது.
பிச்சாம்பு ஒடுக்கம்
.
தனி நபர் வருமானம்
பகுப்பு:பொருளாதார அளவீடுகள்
பிச்சாம்பு ஒடுக்கம்
வினை எல்லைகள்
பிச்சாம்பு வினை பரவலாக அரோமாட்டிக் நைட்ரோ சேர்மங்களுக்கு பொருத்தமாக உள்ளது. அலிபாட்டிக் நைட்ரோ சேர்மங்களை ஒடுக்குவது மிகவும் கடினமாக இருக்கும். பெரும்பாலும் இவை ஐதராக்சிலமீனாக எஞ்சியிருக்கும். மூவிணைய அலிபாட்டிக் நைட்ரோ சேர்மங்கள் பிச்சாம்பு ஒடுக்க வினையைப் பயன்படுத்தி அமீன் சேர்மங்களைக் கொடுக்கின்றன.
மேற்கோள்கள்
பகுப்பு:பெயர் வினைகள் பகுப்பு:கரிம ஒடுக்க-ஏற்ற வினைகள்